
ΕΝ ΑΘΗΝΑΙΕ 

ΤΗ ς 14 ΑΥΓΟΥΕΤΟΥ 1978 


ΠΕΡΙΕΧΟΜΕΝΑ 


ΑΙΑΤΑΓΜΑΤΛ 

576. Περί κυρώσεως Κανονισμού Όργανώσεως καί Λει¬ 
τουργίας Ένώσεως Άποστράτων Αξιωματικών Ναυ¬ 
τικού.. . . υ 

ΕΥΜΒΑΧΕΙΕ 

Σύμβασις μεταξύ τού Ελληνικού Δημοσίου και τής 
Εταιρείας «ΒΙΟΜΗΧΑΝΙΑ ΦΩΣΦΟΡΙΚΟΝ ΛΙΠΑ¬ 
ΣΜΑΤΩΝ Α.Ε.», διά την δημιουργίαν εις Νέαν Καρ- 
βαλην Καβάλας νέων εγκαταστάσεων παραγωγής κιτρι¬ 
κού οξέος — νιτρικών λιπασμάτων —- κοκκωδών άζω- 
τοφωσφορικών καί συνύέτων λιπασμάτων.. ... 2 


ΔΙΑΤΑΓΜΑΤΑ 

- (ΐ) 

ΠΡΟΕΔΡΙΚΟΝ ΔΙΑΤΑΓΜΑ ΥΠ’ ΑΡΙΘ. 576 

Περί κυρώσεως Κανονισμού Όργανώσεως και Λειτουργίας 

Ένώσεως Άποστράτων Αξιωματικών Ναυτικού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντες ύπ’ οψει : 

α) Τό άρθρον 10 τοΰ Ν.Δ. 1171/1972 «περί Ενώσεων 
Άποστράτων Αξιωματικών Ένοπλων Δυνάμεων» (ΦΕΚ 
82Α/1972). 

β) Ιο άρθρον 2 τοΰ Ν. 610/1977 «περί τροποποιήσεως 
τοΰ Ν.Δ. 1171/1972 «περί Ένοόσεων Άποστράτων Αξιω¬ 
ματικών Ενόπλων Δυνάμεων» (ΦΕΚ 164/Α/1977). 

γ) Τό άρθρον 25 τοΰ Ν. 660/1977 «περί Υπουργείου 
Εθνικής Άμύνης καί τών Όργάνων τής Άνωτάτης Διοι- 
κήσεως καί Ελέγχου τών Ένοπλων Δυνάμεων» (ΦΕΚ 218/ 
Α/1977). 

> δ) Τήν ύπ’ άριθ. Φ. 010/351343 άπό 12.12.1977 κοινήν 
άπόφασιν τοΰ Πρωθυπουργού καί τού Ιπί τής Εθνικής Άμύ¬ 
νης Υπουργού «περί άναθέσεως αρμοδιοτήτων Υπουργού 
Εθνικής Άμύνης εις τούς 'Υφυπουργού; Εθνικής Άμύ¬ 
νης» (ΦΕΚ 1288/Β/1977). 

ε) Τήν ύπ’ άριθ. 446/1978 γνωμοδότησιν τοΰ Συμβουλίου 
τής Επικράτειας, προτάσει τοΰ 'Ημετέρου έπί τής Εθνικής 
Άμύνης ' Υφυπουργοΰ, άπεφασίσαμεν καί όρίζομεν : 

"Αρθρον μόνον 

Κυροΰται ό διά τής ύπ’ άριθ. 194/13.6.78 άποφάσεως τοΰ 
Διοικητικού Συμβουλίου τής Ένώσειυς Άποστράτων Αξιω¬ 
ματικών Ναυτικού συνταχθείς Κανονισμός Όργανώσεους καί 
Λειτουργίας, τό κείμενον τοΰ οποίου έχει ώς άκολούθως : 


ΑΡΙΘΜΟΣ ΦΥΛΛΟΥ 

ΚΑΝΟΝΙΣΜΟΣ 

Όργανώσεως καί Λειτουργίας Ένώσεως Άποστράτων 
Αξιωματικών Ναυτικού 

ΚΕΦΑΛΑΙΩΝ Λ'. 

Άρθρον 1. 

Δραστηριότητες δι’ έπίτευξιν τοΰ σκοπού τής Ένώσεως. 

Ή σύσφιγξις τών υφισταμένων δεσμών συναδελφότητος 
έπιτυγχάνεται : 

α) Δι’ ίδρύσεως έντευκτηρίου (Λέσχης) τής Ένώσεως. 

β) Δι’ όργανώσεως ψυχαγωγικών συγκεντρώσεουν, συνε¬ 
στιάσεων, έκδρομών ώς καί διά πραγματοποιήσεως ομιλιών 
καί διαλέξεων. 

γ) Διά παντός έτέρου προσφόρου μέσου, κατά τήν κρίσιν 
τοΰ Διοικητικού Συμβουλίου τής Ένώσεως. 

2. Ή διατήρησις τών σχέσεων μετά τών έν ένεργεία 
συναδέλφων επιτυγχάνεται : 

α) Διά συχνών επισκέψεων καί επαφών τοΰ Διοικητικού 
Συμβουλίου τής Ένώσεως καί τών τοπικών Συμβουλίων 
τών Ιίαραρτημάνων αυτής εις τάς Διοικήσεις τών Μεγάλων 
Μονάδων ή Κέντρων τοΰ Ναυτικοΰ, αίτινες έδρεύουσιν έν τή 
περιοχή των. 

β) Ή συμμετοχή τής Ένιόσεως εις τάς Έθνικάς καί 
Τοπικάς έορτάς, ώς καί εις άλλας συγκεντρώσεις ή έκδη- 
λούσεις όργανουμένας ύπό τών Στρατιωτικών καί Πολιτι¬ 
κών άρχών τής περιοχής. 

γ) Διά τοΰ παραθερισμοΰ Άποστράτων Αξιωματικών 
και οικογενειών αυτών, ως καί τών ορφανικών οικογενειών, 
όμοΰ μετά τών έν ένεργείρι συναδέλφων των, εις θέρετρα τών 
Αξιωματικών τοΰ Ναυτικού. 

3. Η επιμελεια τών συμφερόντων, ή παρακολούθησις 
καί διεκπεραίωσις τών γενικών ζητημάτων τών μελών αυτής 
δύναται νά έπιτευχθοΰν : 

α) Διά. τής έξετάσεως καί προωθήσεως προς έπίλυσιν 
παντός θέματος γενικού ένδιαφέροντος τών μελών τής Ένώ¬ 
σεως (ιός π.χ. συνταξιοδοτικού. οικονομικού, παροχής Νο¬ 
μικών Συμβουλών). 

β) Διά τής άναπτύξεως τής δυνατότητο; συμμετοχής τών 
μελών εις τά στρατιοιτικά έν γένει πρατήρια καί τής έπιτεύ- 
ςεως εκπτώσεων άπό διαφόρους έμπορικάς καί λοιπάς επιχει¬ 
ρήσεις . 

4. Ή μέριμνα διά τήν διατήρησιν καί βελτίωσιν τής κοι¬ 
νωνικής αυτών θέσεως. επιτυγχάνεται: 

α) Διά τής καταλλήλου άναπτύξεως τοΰ κοινωνικού το- 
μέως. 

β) Διά τής χρησιμοποιήσει»; έκ τών άποστράτων Αξιω¬ 
ματικών μελών, έκείνων οΐτινες δύνανται νά προσφέρουν τάς 
ειδικάς γνώσεις των επ’ ώφελεία τοΰ κοινωνικού συνόλου. 


ΤΕΥΧΟΣ ΠΡΩΤΟΝ 

γ) Διά τής συμπαραστάσεως τής Ε.Α.Α.Ν., εις άπαντα 
τά μέλη αυτής, έκδηλουμένης ταύτης διαφοροτρόπως. 

5. 'Η διατήρησις άμειώτου τοϋ Έθνικοΰ φρονήματος των 
μελών ώς καί των μελών τών οικογενειών τούτων καί ή συνέ- 
χισις τών προς την Πατρίδα προσφορών έπιτυγχάνεται : 

α) Δι’ έκδιδομένου ύπό τής 'Ενώσεως περιοδικού ή έφη- 
μερίδος. 

β) Διά τής όργανώσεως διαλέξεων έθνικοΰ καί μορφωτι¬ 
κού περιεχομένου τόσον εις τον Κέντρον δσον καί εις τά Πα¬ 
ραρτήματα ταύτης. 

γ) Διά τής προβολής τοϋ έργου τής Ένώσεως διά τοΰ 
τύπου ημερησίου ή συνταξιοδοτικου, τοΰ Ραδιόφωνου, τής 
Τηλεοράσεως. 

δ) Διά τής καταλλήλου έκπροσωπήσεως τής τάξεως τών 
Άποστράτων Αξιωματικών Ναυτικού κατά τάς Έθνικάς 
καί Τοπικάς έορτάς καί τής προβολής τής Ένώσεως εις 
άπασαν την Επικράτειαν. 

'Η έκπροσώπησις έπιτυγχάνεται : 

(1) Διά τής συμμετοχής τοΰ Διοικητικοΰ Συμβουλίου τής 
Ε.Α.Α.Ν. καί τών Τοπικών Συμβουλίων τών Παραρτημά¬ 
των αυτής, εις τάς δοξολογίας, καταθέσεις στεφάνων, παρα¬ 
τάξεις καί παντός είδους έορταστικάς έκδηλώσεις κατά την 
διάρκειαν Εθνικών καί Τοπικών Εορτών. 

(2) Διά τής όργανώσεως άντιπροσωπευτικών τμημάτων 
τής Ε.Α.Α.Ν., άτινα νά δύνανται νά συμμετέχουν εις παρε¬ 
λάσεις καί παρατάξεις. 

ΚΕΦΑΛΑΙΟΝ Β'. 

Όργάνωσις — Προσωπικόν — Αρμοδιότητες 
’Άρθρον 2. 

Όργάνωσις — Διάρθρωσις 

'Η Ένωσις Άποστράτων Αξιωματικών Ναυτικοΰ περι¬ 
λαμβάνει την Κεντρικήν Υπηρεσίαν καί τά Παραρτήματα 
αυτής. 

2. 'Η Κεντρική 'Τπηρεσία διαρθροΰται ώς άκολούθως : 
α) Γραφείον Διοικητικοΰ. 

β) Γραμματεία. 

γ) Γραφείον Μελετών. 

δ) Γραφείον Δημοσίων Σχέσεων. 

ε) Διαχείρισις Χρηματικοΰ (Γραφείον Οίκονομικοΰ). 

στ) Διαχείρισις 'ΐλικοΰ—Συντήρησις Κτιρίων. 

ζ) Γραφείον Οίκονομικοΰ Ελέγχου. 

3. Α'ι ώς άνω ύπηρεσίαι πλήν τοΰ Γραφείου Οίκονομικοΰ 
Ελέγχου υπάγονται εις τό Διοικητικόν Συμβούλιον μέσω 
τοΰ Διευθύνοντος Συμβούλου. Τό Γραφείον Οίκονομικοΰ 
Ελέγχου υπάγεται άπ’ εύθείας εις τό Διοικητικόν Συμβού¬ 
λιον. 

Άρθρον 3. 

Καθήκοντα καί αρμοδιότητες έκαστου Γραφείου. 

Τά καθήκοντα καί αί αρμοδιότητες έκάστου Γραφείου 
καθορίζονται ώς ακολούθως : 
α) Γραφείον Διοικητικοΰ : 

(1) Είναι αρμόδιον διά τά πάσης φύσεως θέματα προσω- 
πικοΰ (προσλήψεις-άπολύσεις-ποιναί-άδειαι), καθώς έπί- 
σης καί διά τά πάσης φύσεως Διοικητικά θέματα (πειθαρχία- 
τάξις έν τοΐς Γραφέίοις). 

(2) Τηρεί τά φύλλα υπηρεσιακής άποδόσεως τοΰ κατω¬ 
τέρου προσωπικοΰ ώς καί τάς καρτέλλας τών υπαλλήλων, 
β) Γραμματεία : 

Εύθύνεται διά τήν πρωτοκόλλησιν καί διεκπεραίωσιν τής 
άλληλογραφίας, τήν τήρησιν βιβλίων πρακτικών τοΰ Δ.Σ., 
τήν τήρησιν Μητρώου μελών, τήν έκδοσιν ταυτοτήτων, τήν 
τήρησιν Μητρώου μελών τών Παραρτημάτων καί Τοπικών 
Συμβουλίων τών Παραρτημάτων καί τήν τήρησιν τοΰ Αρ¬ 
χείου. 

γ) Γραφείον Μελετών : 

(1) Επιλαμβάνεται τής εξετάσεως τών πάσης φύσεως 
συνταςιοδοτικών θεμάτων ως καί ετέρων γενικωτέρου ένδια- 
φεροντος, λοιπών αιτημάτων τών μελών, έπί τών όποιων 
εισηγεΐται εις τήν Διοίκησιν. 


(2) Είναι άρμόδιον διά τήν μελέτην καί είσήγησιν παν¬ 
τός μέτρου άποσκοποΰντος εις τήν βελτίωσιν τής λειτουργίας 
τών υπηρεσιών τής Ένώσεως καί τών Παραρτημάτων αυτής. 

(3) Μελετά τον συνταξιοδοτικόν τύπον, ώς καί τον ήμε- 
ρήσιον τοιοΰτον δσον άφορα εις θέματα καί αιτήματα τών 
Άποστράτων μελών αυτής καί ένημερώνει τήν Διοίκησιν. 

(4) Τηρεί τό άρχείον τοΰ Συντονιστικοΰ Συμβουλίου 
τών Ε.Α.Α.ΕΝ.Δ. 

(5) Μέριμνα διά τήν μελέτην τών σοβαρών θεμάτων γε¬ 
νικής φύσεως. Πρός τον σκοπόν αύτόν, δύναται νά καλούν¬ 
ται καί μέλη τής Ένώσεως, διαθέτοντα ειδικήν πείραν, πρός 
παροχήν υπηρεσιών επ’ ώφελεία τής Ένώσεως. 

δ) Γραφείον Δημοσίων Σχέσεων : 

(1) Είναι υπεύθυνον διά τήν σύνταξιν καί έκδοσιν τοΰ 
περιοδικού τύπου καί τής έφημερίδος τής Ένώσεως. 

(2) Επιλαμβάνεται τών πάσης φύσεως θεμάτων έθιμο- 
τυπίας (τελεταί-έορταί-έκπροσωπήσεις εις Έθνικάς Έορ¬ 
τάς). 

(3) Τηρεί πλήρες έορτολόγιον τής Χώρας, περιλαμβά- 
νον έπετείους μαχών, τοπικάς έορτάς καί εισηγεΐται βάσει 
τούτου τήν έκπροσώπησίν της διά τοΰ Δ.Σ. τής Ένώσεως 
ή διά τών Παραρτημάτων αυτής. 

(4) Τηρεί πλήρη πίνακα τών “Οργανώσεων Εφέδρων Πο¬ 
λεμιστών ώς καί όνομαστικάς καταστάσεις τών Δ.Σ. τού¬ 
των καί είναι άρμόδιον διά τήν είσήγησιν εις τήν Διοίκησιν 
τών Συντονιστικών μέτρων, διά τήν άπό κοινοΰ έκπροσώπη- 
σιν κατά τάς Έθνικάς έορτάς. 

(5) Είναι υπεύθυνον διά τήν τήρησιν τών άπαραιτήτων 
στοιχείων, βάσει τών οποίων τό Δ.Σ. αποφασίζει τήν άπο- 
στολήν τών μελών τής Ένώσεως εις τά θέρετρα Αξιωματι¬ 
κών Ναυτικοΰ. 

ε) Γραφείον Οίκονομικοΰ : 

Διεξάγει τήν οικονομικήν καί λογιστικήν υπηρεσίαν τής 
Ένώσεως. 

στ) Διαχείρισις 'Τλικοΰ—Συντήρησις Κτιρίων : 

Είναι άρμοδία διά τήν διαχείρισιν τοΰ πάσης φύσεως 
ύλικοΰ καί τήν συντήρησιν τών κτιριακών έγκαταστάσεων 
τής Ένώσεως. 

ζ) Γραφείον Οικονομικού Ελέγχου : 

Παρακολουθεί τήν έφαρμογήν τών ίσχυόντων Νόμων καί 
Διοικητικών πράξεων καί δύναται νά ένεργή, οσάκις κρίνη 
τοΰτο άναγκαΐον, προληπτικόν έλεγχον έπί τών πάσης φύ¬ 
σεως δαπανών τής Ε.Α.Α.Ν. 

2. Κατόπιν άποφάσεως τοϋ Δ.Σ. τής Ένώσεως δύναται 
εις τά άνωτέρω Γραφεία ν’ άνατίθενται καί έτεραι άρμοδιό- 
τητες. 

3. Εις περίπτωσιν μή ύπάρξεως προσωπικοΰ διά τήν έπάν- 
δρωσιν ώρισμένου άριθμοΰ έκ τών Γραφείων τούτων, τότε 
κατόπιν άποφάσεως τοΰ Δ.Σ. προΐσταται αυτών ό Διευθύ- 
νων Σύμβουλος. 

Άρθρον 4. 

Προσωπικόν 

1. Τό διά τήν λειτουργίαν τών 'Τπηρεσιών τής Ένώ¬ 
σεως χρησιμοποιούμενον προσωπικόν διακρίνεται : 

α) Έπί σχέσει έργασίας ιδιωτικού δικαίου άορίστου χρό¬ 
νου, τό όποιον προσλαμβάνεται κατόπιν άποφάσεως τοϋ 
Διοικητικού Συμβουλίου τής Ένώσεως καί έγκρίσεως τοΰ 
'ΐπουργοΰ Εθνικής Άμύνης. 

2. Αί θέσεις τοΰ έπί σχέσει έργασίας ίδιωτικοΰ δικαίου 
άορίστου χρόνου προσωπικοΰ ορίζονται εις δύο (2) : 

α) Μίαν (1) Διοικητικοΰ Υπαλλήλου καί 

β) Μίαν (1) Καθαρίστριας. 

'Ως ειδικόν τυπικόν προσόν προσλήψεως διά τήν θέσιν 
τοΰ Διοικητικοΰ υπαλλήλου ορίζεται τό άπολυτήριον εξα¬ 
ταξίου Γυμνασίου ή Λυκείου γενικής κατευθύνσεως ή άλλης 
ισοτίμου μέσης Σχολής Γενικής Έκπαιδεύσεως, διά δέ τήν 
θέσιν τής καθαρίστριας τό άπολυτήριον στοιχειώδους έκπαι- 
δεύσεως. 

3. Πρός κάλυψιν προσωρινών άναγκών της Ένώσεως 
Άποστράτων Αξιωματικών Ναυτικοϋ (Ε.Α.Α.Ν.) έπιτρέ- 
πεται ή πρόσληψις προσωπικού διαφόρων ειδικοτήτων έπί 
σχέσει έργασίας ιδιωτικού δικαίου μερικής ήμερησίας άπα- 
σχολήσεως καί επί ωριαία αποζημιώσει. Το προσωπικόν 
αυτό δεν δύναται να ύπερβή τον άριθμόν τών τριών (3). 

4. Τό επί σχέσει έργασίας ιδιωτικού δικαίου προσωπικόν 
της παραγράφου 3 προσλαμβάνεται κατόπιν έπιλογής, δι’ 
άποφάσεως τοϋ Διοικητικού Συμβουλίου τής Ένώσεως. Κατά 
τα λοιπά εφαρμόζονται τόσον διά τό προσωπικόν αύτό, 
όσον καί τής παραγράφου 2 αί διατάξεις τών Ν.Δ. 385/ 
1969 καί 1198/1972. 

5. Τό Προσωπικόν διατίθεται εις τάς υπηρεσίας τής Ένώ¬ 
σεως άναλόγως τών άναγκών δι’ άποφάσεως τοϋ Διοικητι¬ 
κού Συμβουλίου αυτής. 

6. 'Υφ’ έκάστου τών παραρτημάτων τής Ένώσεως επι¬ 
τρέπεται ή πρόσληψις προσωπικού τής έν παραγράφω 3 
κατηγορίας μη δυναμένου νά ύπερβή τόν άοιθμόν τοϋ ενός 
( 1 ). 

ΚΕΦΑΛΑΙΟΝ Γ'. 

Διοίκησις καί Λειτουργία 

’Άρθρον 5. 

Συγκρότησις Διοικητικού Συμβουλίου 
Άνάληψις Καθηκόντων 

1. Τό Διοικ/κόν Συμβούλιον τής Ένώσεως, συγκαλούμενον 
υπό τοϋ Προέδρου αύτής εντός έξ (6) ημερών άπό τής κοινο- 
ποιήσεως ύπό τοϋ 'Υπουργοΰ Εθνικής Άμύνης τής διατα¬ 
γής περί διορισμοΰ, συγκροτείται εις Σώμα καί άναλαμβάνει 
τά καθήκοντά του. 

2. Ή συγκρότησις καί άνάληψις τών καθηκόντων τοϋ 
Διοικητικού Συμβουλίου κοινοποιείται εις τά Παραρτήματα 
καί άναρτάται εις τούς πίνακας άνακοινώσεων τής Ένώ¬ 
σεως. 

’Άρθρον 6. 

Παραρτήματα τής Ένώσεως 

Τά Παραρτήματα τής Ένώσεως φέρουν τόν τίτλον 
«ΕΝΩΣΙΣ ΑΠΟΣΤΡΑΤΩΝ ΑΞΙΩΜΑΤΙΚΩΝ ΝΑΥ¬ 
ΤΙΚΟΥ», ΠΑΡΑΡΤΗΜΑ . (όνομα 

Πρωτευούσης, Νομοΰ ή Επαρχίας). 

2. Τά τοπικά Συμβούλια τών Παραρτημάτων, άναθέτουν 
εις εν έκ τών μελών των τά καθήκοντα Γραμματέως καί 
Ταμίου, κοινοποιοΰντες σχετικώς προς την 'Ένωσιν. 

Άρθρον 7. 

Αρμοδιότητες Διοικητικού Συμβουλίου 

Τό Διοικητικόν Συμβούλιον τής Ένώσεως πλήν τών άλ¬ 
λων έν τώ Νόμω άναφερομένων άρμοδιοτήτων : 

α) Προγραμματίζει καί άποφασίζει διά την άποστολήν 
τών μελών τής Ένώσεως εις τά θέρετρα Αξιωματικών Ναυ¬ 
τικού διά παραθερισμόν, βάσει οδηγιών τοϋ Γενικού Επι¬ 
τελείου Ναυτικού. 

β) Ενεργεί έπί παντός έτέρου θέματος άφορώντος εις 
τά μέλη τής Ένώσεως έφ’ όσον ήθελεν άνατεθή αύτώ ύπό 
τοϋ ΓΕΝ. 

Αρμοδιότητες Τοπικού Συμβουλίου Παραρτήματος 

Τό τοπικόν Συμβούλιον Παραρτήματος : 

α) Διοικεί τό Παράρτημα καί μέριμνα διά την έκπλή- 
ρωσιν τών σκοπών τούτου. 

β) Συμμορφοΰται πρός τόν παρόντα Κανονισμόν καί τάς 
αποφάσεις τού Διοικητικού Συμβουλίου τής Ένώσεως. 

γ) Τηρεί πρακτικά τών Συνεδριάσεών του. 

δ) Αναφέρει έγγράφως εις την 'Ένωσιν τάς έπερχομένας 
μεταβολάς τών μελών του. 

ε) Υποβάλλει εις τήν 'Ένωσιν παν αίτημα τών μελών του 
έκφέρον τήν έπ’ αυτού γνώμην του. 

στ) Παρίσταται εις τάς Έθνικάς καί Τοπικάς έορτάς τής 
περιοχής του. 


ζ) Διαχειρίζεται τό διατιθέμενον έκάστοτε ύπό τής Ένώ¬ 
σεως χρηματικόν ποσόν διά τάς άνάγκας αύτοΰ, συμφώνως 
πρός τάς οίκονομικάς διατάξεις τοϋ παρόντος Κανονισμού. 

’Άρθρον 9. 

Συνεδριάσεις Διοικητικού Συμβουλίου Ένώσεως 
Γενικά : 

1. Τό Διοικητικόν Συμβούλιον συνέρχεται εις τακτικάς ή 
έκτάκτους Συνεδριάσεις τή προσκλήσει τοϋ Προέδρου. 

2. Διά τάς τακτικάς Συνεδριάσεις ορίζεται ύπό τού Διοικη¬ 
τικού Συμβουλίου ή ήμέρα καί ώρα τής εβδομάδας καθ’ ήν 
συνέρχεται τούτο. Διά τάς έκτάκτους Συνεδριάσεις τό Διοι¬ 
κητικόν Συμβούλιον συνέρχεται τή προσκλήσει τοϋ Προέ¬ 
δρου. 

3. Αί Συνεδριάσεις λαμβάνουν χώραν έν τή πρός τούτο 
ώρισμένη αιθούση τών Γραφείων τής Ένώσεως ή όπου άλ- 
λαχοϋ ήθελεν όρισθή έν τή προσκλήσει ύπό τοϋ Προέδρου, 
ούχί όμως καί έκτός τής περιφερείας τής ύπό τοϋ άρθρου 1 
τοϋ Ν.Δ. 1171/1972 προβλεπομένης έδρας αύτής. 

Ημερήσια Διάταξις Συνεδριάσεως 

4. Δι’ έκάστην Συνεδρίασιν καταρτίζεται Ημερήσια Διά- 
ταξις μερίμνη τού Διευθύνοντος Συμβούλου διανεμομένη 
έγκαίρως εις τά μέλη τού Διοικητικού Συμβουλίου, ούχί δέ 
βραδύτερου τής προηγουμένης. 

5. Διά τήν έγγραφήν θέματός τίνος εις τήν 'Ημερησίαν 
Διάταξιν τά μέλη τοϋ Διοικητικού Συμβουλίου καί οΐ Προ¬ 
ϊστάμενοι Γραφείων παραδίδουν εις τόν Διευθύνοντα Σύμ¬ 
βουλον ή τόν Γραμματέα τοϋ Διοικητικού Συμβουλίου ση¬ 
μείωμα μέ τάς σχετικάς εισηγήσεις των. 

Διεξαγωγή Συνεδριάσεων : 

6. Κατά τάς Συνεδριάσεις ό Διευθύνουν Σύμβουλος άνα- 
γιγνώσκει έκαστον θέμα ώς καί τήν είσήγησιν έπί τούτου. 
Έφ’ έκάστου συζητουμένου θέματος, ό Πρόεδρος δίδει τόν 
λόγον κατά σειράν εις τούς Συμβούλους. 

7. Αί συζητήσεις διεξάγονται, μεθ’ άπάσης τής έπιβαλ- 
λομένης εύπρεπείας τηρουμένου άπολύτου σεβασμού μεταξύ 
τών μελών, περιοριζομένιον αύστηρώς έντός τοϋ θέματος 
καί άποφευγομένης μετά πάσης προσοχής τής άπεραντολο- 
γίας. Περατωθείσης τής συζητήσεως τίθεται τό ζήτημα εις 
ψηφοφορίαν. 

8. Τά Μέλη τοϋ Διοικητικού Συμβουλίου δεν εύθύνονται 
δι’ άπόφασιν λαμβανομένην εις Συνεδρίασιν καθ’ ήν δεν 
παρέστησαν ή παριστάμενα διεφώνησαν καί ή τοιαύτη δια¬ 
φωνία τοιν άνεγράφη τή αιτήσει τούτων εις τά πρακτικά. 

9. Αί άποφάσεις τοϋ Διοικητικού Συμβουλίου καταχωρί¬ 
ζονται άρμοδίως ύπό τοϋ Γραμματέως εις τήν οίκείαν στήλην 
τής ήμερησίας διατάξειος. 

Πρακτικά Συνεδριάσεων 

10. ΔΓ έκάστην συνεδρίασιν συντάσσεται ύπό τοϋ Διευ- 
Ούνοντος Συμβούλου πρακτικόν είς τό όποιον άναγράφονται 
τά συζητηθέντα θέματα μετά τών ληφθεισών αποφάσεων, 
ώς ταΰτα άναφέρονται εις τήν ήμερησίαν διάταξιν. 

11. Τό πρακτικόν έκάστης Συνεδριάσεως άναγιγνώσκεται 
καί έπικυροϋται κατά τήν έπομένην ή μεθεπομένην Συνε- 
δρίασιν. 

12. Μετά τήν έπικύρωσιν καταχωρίζεται είς τό βιβλίον 
πρακτικών, είς δ ύπογράφουν τά παρόντα κατά τήν συνεδρία- 
σιν είς ήν άναφέρονται τά μέλη τοϋ Διοικητικού Συμβουλίου. 

13. Τοϋ πρακτικού λαμβάνουν γνώσιν καί τά τυχόν άπόντα 
μέλη τού Διοικητικού Συμβουλίου. Άντίγραφον πρακτικού 
δίδεται είς τό αιτούν μέλος, άποφάσει τοϋ Διοικητικού Συμ¬ 
βουλίου. 

Διακοπή - Λύσις τής συνεδριάσεως. 

14. 'Ο Πρόεδρος δύναται νά διακόπτη τήν συνεδρίασιν 
καί είς έξαιρετικάς περιπτώσεις νά λύη ταύτην καί πρό τής 
έξαντλήσεως τής Ήμερησίας Διατάξεως, τών ύπολοίπων 
θεμάτων έν τοιαύτη περιπτώσει, συζητουμένων κατά την 
αμέσως έπομένην Συνεδρίασιν. 

Μετά τήν έναρξιν της Συνεδριάσεως πάσα προσέλευσής 
μέλους τίνος σημειοΰται εις τδ πρακτικόν. 

15. Ή άποχώρησις μέλους τίνος, διαρκούσης της Συνε- 
δριάσεως, επιτρέπεται, έγκρίσει του Προέδρου, διακοπτομέ- 
νης προς στιγμήν τής Συνεδριάσεως και έπαναλαμβανομένης 
αμέσως έφ’ όσον ύφίσταται ή νόμιμος απαρτία. Ή τοιαύτη 
άποχώρησις σημειοϋται εις το πρακτικόν. Εις περίπτωσιν άρ- 
νήσεως τοϋ Προέδρου όπως έγκρίνη τήν άποχώρησιν μέλους 
τούτου δύναται νά άναφερθή εις τό Δ.Σ. όπερ άποφαίνεται 
περί τής έγκρίσεως ή μή της άποχωρήσεώς του. 

Παρουσία μελών Διοικητικού Συμβουλίου εϊς Συνε¬ 
δριάσεις 

16. Τά μέλη τοϋ Διοικητικού Συμβουλίου ύποχρεοΰνται 
νά παρευρίσκωνται ανελλιπώς κατά τάς τακτικάς καί έκτα¬ 
κτους Συνεδριάσεις αύτοϋ, εΐδοποιοΰντα τον Πρόεδρον διά 
παν κώλυμά των. 

17. Παν μέλος, άπουσιάζον άνευ εϊδοποιήσεώς τίνος έπί 
τέσσαρας (4) συνεχείς τακτικάς Συνεδριάσεις, προσκαλείται 
υπό τοϋ Προέδρου ν’ άναφέρη τον λόγον τής τοιαύτης άπου- 
σίας του. Έν περιπτώσει μή άπαντήσεως εντός 30ημέρου 
προθεσμίας, ό Πρόεδρος αϊτεΐται τήν άντικατάστασιν ύπό 
τοϋ 'Γπουργοϋ Εθνικής Άμύνης (μέσω ΓΕΝ) έκ τοϋ ύπο- 
βληθεντος άντιστοίχου πίνακος τοϋ συντεταγμένου ύπό τής 
Ένώσεως ή τοϋ Άρχηγοΰ ΓΕΝ. 

Άρθρον 10. 

Αρμοδιότητες Προέδρου 

1. 'Ο Πρόεδρος έχει υπό τήν έποπτείαν αύτοϋ τήν καθ’ 
όλου λειτουργίαν τής Ένώσεως καί τών Παραρτημάτων 
αύτής, ώς καί τό προσωπικόν τής κεντρικής Υπηρεσίας. 

2. ' 1 πογράφει τά διάφορα έγγραφα, μετά τοϋ Διευθύνοντος 
Συμβούλου, μετά δέ τοϋ Διαχειριστοΰ Χρηματικοΰ καί τοϋ 
Διευθύνοντος Συμβούλου, ώς Επόπτου τών Οικονομικών 
Υπηρεσιών, τάς προς πληρωμήν έντολάς καί τάς προς άνά- 
ληψιν έπιταγάς. Έκ τής άλληλογραφίας δύναται νά άναθέση 
τήν ύπογραφήν τής επουσιώδους τοιαύτης εις τον Διευθύ- 
νοντα Σύμβουλον. 

Δύναται νά λάβη εις έπειγούσας περιπτώσεις άποφάσεις 
θέτων ταύτας έκ τών ύστέρων ύπό τήν έγκρισιν τοϋ Διοικη¬ 
τικού Συμβουλίου. 

3. Μεριμνά τέλος, διά τήν εύόδωσιν τών σκοπών τής Ένώ¬ 
σεως, εις πάσαν ενέργειαν άναγομένην εϊς τά καθήκοντα αύτοϋ, 
μή προβλεπομένην ύπό τοϋ παρόντος Κανονισμού καί μή 
άντικειμένην εις τούς Νόμους καί διαταγάς τοϋ Υπουργείου 
Εθνικής Άμύνης. 

Τον Πρόεδρον απάντα ή κωλυόμενον άναπληροΐ ό Αντι¬ 
πρόεδρος. 

’Άρθρον 11. 

Αρμοδιότητες τοϋ Αντιπροέδρου τής Ένώσεως 

'Ο Αντιπρόεδρος είναι ό αναπληρωτής τοϋ Προέδρου, 
προεδρεύει επιτροπών συγκροτουμένων προς μελέτην δια¬ 
φόρων γενικωτέριυν ζητημάτων καί συντρέχει εϊς τό έργον 
τοϋ Προέδρου καί εΐδικώτερον εϊς τήν εύόδωσιν τοϋ έργου 
καί τοϋ σκοπού τής Ένώσεως. 

’Άρθρον 12. 

Αρμοδιότητες Διευθύνοντος Συμβούλου τής Ένώσεως 

1. 'Ο ΔιευΟύνιον Σύμβουλος έποπτεύει τήν έκτέλεσιν τών 
αποφάσεων τοϋ Διοικητικού Συμβουλίου καί τών Εντολών 
τοϋ Προέδρου, δια τήν έν γένει ομαλήν καί άπρόσκοπτον 
λειτουργίαν όλων τών Υπηρεσιών τής Ένώσεως ύποβοηθών 
τό έργον τοϋ Προέδρου. 

2. Ρυθμίζει τήν έσωτερικήν ύπηρεσίαν τών Γραφείων ώς 
ύπεύθυνος Προϊστάμενος τοϋ έν γένει προσωπικού. Ελέγχει 
τήν κανονικήν προσέλευσιν καί άποχώρησιν έκ τής έργασίας 
του προσωπικού δια το οποίον ισχύει το έκάστοτε ώράριον 
έργασίας τών Ν.Π.Δ.Δ. 

3. Λαμβανε^ι γνώσιν τής εν γένει άλληλογραφίας, μονο¬ 
γραφεί τα ^σχέδια και υπογράφει αυτήν κατόπιν έγγράφου 
σχετικής έξουσιοδοτήσεως τοϋ Προέδρου τοϋ Δ.Σ. 


4. Μελετά καί εϊσηγεΐται εϊς τό Διοικητικόν Συμβούλιον 
τά μέτρα δι’ ών ή 'Ένωσις θά άνταποκριθή πληρέστερον πρός 
τον προορισμόν της. 

5. Υπογράφει μετά τοϋ Προέδρου τά πρός διαφόρους 
Άρχάς έγγραφα καί έπιβεβαιοΐ διά τής ύπογραφής του τήν 
άκρίβειαν παντός έκδιδομένου ύπό τής Ένώσεως άντιγράφου. 

6. Τηρεί τά άτομικά έγγραφα τοϋ ύπαλληλικοΰ προσω¬ 
πικού τής Ένώσεως. "Εχει ύπό τήν άμεσον έποπτείαν του 
άπαντα τά Διοικητικής φύσεως βιβλία, τό Μητρώον τών 
μελών καί τών τοπικών Συμβουλίων. 

7. Συντάσσει, έφ’ όσον άπαιτεΐται, τήν έτησίαν έκθεσιν 
πεπραγμένων, συμφώνως πρός τάς άποφάσεις τοϋ Διοικη¬ 
τικού Συμβουλίου καί τάς γενικάς πρός τοΰτο κατευθύνσεις 
καί οδηγίας τοϋ Προέδρου. 

8. Έποπτεύει καί έλέγχει διά τών οργάνων του τήν κανονι¬ 
κήν καί συμφώνως πρός τά οριζόμενα διά τοϋ παρόντος, 
έκδοσιν δελτίων ταύτότητος τών δικαιούμενων ταύτης μελών. 

9. Έκτελεΐ πάσαν άλλην έργασίαν προβλεπομένην ύπό τοϋ 
παρόντος Κανονισμού ή άνατιθεμένην αΰτώ ύπό τοϋ Προέδρου 
καί βοηθεΐ τούτον εϊς τήν έν γένει άσκησιν τών καθηκόντων 
του. 

10. Τον Διευθύνοντα Σύμβουλον άπόντα ή κωλυόμενον 
άναπληροΐ έτερον μέλος τοϋ Διοικητικού Συμβουλίου, ορι¬ 
ζόμενου ύπό τοϋ Διοικητικού Συμβουλίου τή προτάσει τοϋ 
Προέδρου. 

ΚΕΦΑΛΑΙΟΝ Δ'. 

Μέλη ένίων κατηγοριών τής Ένώσεως. 

Άρθρον 13. 

"Εκτακτα μέλη τής Ένώσεως δύνανται νά παραμείνουν, 
μέχρι τής καθ’ οίονδήποτε νόμιμον τρόπον έξόδου των, τά κατά 
τήν δημοσίευσιν τοϋ ΝΔ 1171/72 νομίμως τυγχάνοντα οΐασ- 
δήποτε κατηγορίας τοιαΰτα καί άνευ συνδρομής τών ύπό τοϋ 
παρόντος καθιερουμένων προϋποθέσεων. 

Βάσει τής παρούσης διατάξεως, παραμένουσιν ώς έκτακτα 
μέλη τής Ε.Α.Α.Ν. μέχρι φυσιολογικής έξαντλήσεως, οί 
βαθμοφόροι τοϋ Πολεμικού Ναυτικού καί Λιμενικού Σώματος 
άπό τού βαθμού Άρχικελ.ευστοΰ (πρώην Κελευστοΰ) 
καί κάτω, ώς καί α! όρφανικαί αυτών οΐκογένειαι, δι’ οΰς 
ένεργεΐται ήδη κράτησις παρά τού ΜΤΝ τής άναλογούσης 
ύπέρ Ε.Α.Α.Ν. συνδρομής, τούτέστιν, δι’ όσους έξ αυτών 
ήσαν μέλη τού τέως συνδέσμου Άποστράτων Αξιωματικών 
Ναυτικού (ΣΑΑΝ), κατά τήν δημοσίευσιν τού Ν.Δ. 1171/72 
(2 Ιουνίου 1972). 

’Άρθρον 14. 

Τύπος Δελτίου ταύτότητος μελών Ε.Α.Α.Ν. 

Γό Σχήμα καί ό Τύπος τοϋ ειδικού Δελτίου Ταύτότητος, 
ό χρόνος θεωρήσεως, ή καταχώρησις ύπ’ αυξοντα άριθμόν 
έν ϊδίω βιβλίω καί πάσαι αί περί τήν έγκυρότητα καί χρήσιν 
αυτού λεπτομέρεια! καθορίζονται δι’ άποφάσεως τού Διοι¬ 
κητικού Συμβουλίου τής Ένώσεως. 

’Άρθρον 15. 

Συντονιστικόν Συμβούλιον τών Ενώσεων Άποστράτων 
Αξιωματικών Ενόπλων Δυνάμεων 

Εϊς τό λειτουργούν Συντονιστικόν Συμβούλιον τών Ενώ¬ 
σεων Άποστράτων Αξιωματικών Ενόπλων Δυνάμεων, ή 
Ε.Α.Α.Ν. έκπροσωπεΐται ύπό τού Προέδρου καί τού Διευ- 
θύνοντος Συμβούλου ή τών νομίμων άναπληρωτών των. 

Άρθρον 16. 

Τιμητικοί Τίτλοι 

Τιμητικοί τίτλοι Επιτίμων Προέδρων, Αντιπροέδρων 
καί μελών τοϋ Διοικητικού Συμβουλίου, διά λόγους δικαιο- 
λογοϋντας τήν τοιαύτην τιμητικήν ονομασίαν, δύνανται νά 
άπονέμωνται : 

α) 'Γπό τού 'Τπουργοΰ Εθνικής Άμύνης προτάσει τού 
Αρχηγού ΓΕΝ εϊς τούς διατελέσαντας Προέδρους, Αντι¬ 
προέδρους καί μέλη τού Διοικητικού Συμβουλίου τής Ένώ¬ 
σεως, καί 

β) 'Υπό τοϋ Αρχηγού ΓΕΝ, προτάσει τοϋ Διοικητικού 
Συμβουλίου της Ένώσεως, διά τά λοιπά μέλη ώς και μη μέλη 
της Ένώσεως. 

ΚΕΦΑΛΑΙΟ Ν Ε'. 

Οικονομικά! Διατάξεις 

’ΆρΟρον 17. 

ΙΙόροι της Ένώσεως 

Οί πόροι της Ένώσεως προέρχονται : 

α) Έκ των μηνιαίων συνδρομών των μελών, καθοριζο- 
μένων έκάστοτε δι’ άποφάσεως τοϋ 'Υπουργοΰ Εθνικής 
Άμύνης, κατόπιν προτάσεως τοϋ Διοικητικού Συμβουλίου εις 
ποσοστά έπί τοΐς έκατόν επί τοϋ παρ’ έκάστου δικαιουμένου 
μερίσματος, μη δυναμένων νά ύπερβοϋν τό έν έπί τοίς 
έκατόν (1%) τούτου. 

β) Έκ τών έτησίων εισφορών τών έν ένεργεία Αξιωμα¬ 
τικών καί Άνθυπασπιστών, καθοριζομένων, έκάστοτε, διά 
κοινής άποφάσεως τών Υπουργών Εθνικής Άμύνης, Δημο¬ 
σίας Τάξεως καί Εμπορικής Ναυτιλίας εις ποσοστόν τοϋ 
βασικού μισθοΰ μη δυνάμενον νά ύπερβή τά δύο (2%) έπί 
τοΐς έκατόν τούτου. 

γ) Έκ τών πάσης φύσεως προσόδων τής περιουσίας τής 
Ένώσεως. 

δ) Έκ τών προς την 'Ένωσιν δωρεών, κληρονομιών, 
κληροδοτημάτων. 

ε) Έκ τών εισφορών τών προαιρετικών μελών καί παντός 
είδους προσφορών καί έκτάκτων προσόδων όθενδήποτε προερ- 
χομένων. 

2. Οί πόροι τής ύποπαραγράφου Ια είσπράττονται, ύπο- 
χρεωτικώς, υπό τοϋ Μετοχικού Ταμείου Ναυτικού καί άπο- 
δίδονται εις την 'Ένωσιν έντός τοϋ πρώτου δεκαημέρου τοϋ 
μηνάς, ανεξαρτήτως τοϋ χρόνου πληρωμής έκάστου μερί¬ 
σματος, ύπολογιζομένων τούτων (τών πόρων) εις άνάλογα 
δωδεκατημόρια τοϋ συνόλου τών προϋπολογισθέντων, έκ τής 
αιτίας ταύτης έσόδων. Έντός τοϋ μηνός Ίανουαρίου τοϋ έπο- 
μένου έτους, τακτοποιούνται αί χορηγηθεΐσαι ώς άνω προκατα- 
βολαί, βάσει τοϋ άπολογισμοϋ καί τών πραγματικών δικαιω¬ 
μάτων τής Ένώσεως. 

3. Οί πόροι τής ύποπαραγράφου 1β είσπράττονται ύπο- 
χρεωτικώς ύπό τών διαχειρίσεων χρηματικού τών Υπηρεσιών 
καί Πλοίων τοϋ Πολεμικού Ναυτικού καί τών υπηρεσιών τοϋ 
Αρχηγείου Λιμενικού Σώματος άπαξ τοϋ έτους, κατά μήνα 
Ιανουάριον καί κατατίθενται παρ’ αύτών εις τον άποθεμα- 
τικόν Λογαριασμόν τής Ένώσεως, παρά τή Τραπέζη Ελλά¬ 
δος βάσει συγκεντρωτικών καταστάσεων κρατήσεων. Αί 
συγκεντρωτικά! αΰται καταστάσεις τών κρατήσεων κοινο¬ 
ποιούνται είς την 'Ένωσιν Άποστράτων Αξιωματικών Ναυ¬ 
τικού προς ένημέρωσιν τής οικονομικής ύπηρεσίας αυτής. 

Άρθρον 18. 

Οικονομικόν καί Λογιστικόν 

1. 'Η οικονομική καί Λογιστική έν γένει υπηρεσία τής 
Ένώσεως, διέπεται ύπό τών ΐσχυουσών έκάστοτε διατάξεων 

διάτά Ν.Π.Δ.Δ. 

2. Έν περιπτώσει έξαιρέσεως τής Ένώσεως έκ τής έφαρ- 
μογής τών έν λόγω διατάξεων θά έφαρμόζωνται έν προκει¬ 
μένη) αί ίσχύουσαι διά τάς Υπηρεσίας τοϋ Πολεμικού Ναυ¬ 
τικού. 

3. Τό Λογιστικόν σύστημα καί ή έν γένει όργάνωσις τών 
οικονομικών 'Υπηρεσιών καθορίζονται δι’ άποφάσεως τοϋ 
Δ.Σ. τής Ε.Α.Α.Ν. 

4. Ελλείψει Έλεγκτοϋ Ένώσεως, τον προληπτικόν καί 
οριστικόν έλεγχον τών δαπανών πάσης φύσεως καί τής όλης 
οικονομικής ύπηρεσίας ασκεί μόνιμος Αξιωματικός Οικο¬ 
νομικός οριζόμενος ύπό ΓΕΝ τή αιτήσει τής Ένώσεως. 

Άρθρον 19. 

Κληροδοσίαι - Δωρεαί - Κληρονομίαι 

1. Κληροδοσίαι καί Δωρεαί προς τήν 'Ένωσιν γίνονται 
δεκταίμετ’ άπόφασιν τοϋ Διοικητικού Συμβουλίου καί κατόπιν 
έγκρίσεως τού Υπουργού Εθνικής Άμύνης. 

2. Κατά τον αύτόν τρόπον γίνονται δεκταί καί Κληρονο- 
μίαι αλλά πάντως μέ τό ευεργέτημα τής άπογραφής. 


Άρθρον 20. 

Σύστασις Συνεργείων 

Παρέχεται τό δικαίωμα είς τήν 'Ένωσιν, κατόπιν άποφά¬ 
σεως τού Διοικητικού Συμβουλίου αύτής συστάσεως δια¬ 
φόρων συνεργείων (Ραφείου - Κουρείου - Κυλικείου) τόσον 
είς τό Κεντρικόν Κατάστημα όσον καί είς τά Παραρτήματα 
διεπομένων ύπό ιδίων συμβάσεων, ώς καί συνάψεως σύμβά- 
σεως παροχής ύπηρεσιών ή προμήθειας αγαθών έπί έκπτώσει. 

"Αρθρον 21. 

Οικονομική Έξάρτησις Παραρτημάτων 
Τά παραρτήματα έξαρτώνται οίκονομικώς έκ τής Ένώσεως. 
Είς ταύτα διά τάς πάσης φύσεως άνάγκας αύτών χορηγούνται 
έπί άποδόσει Λογαριασμού άνάλογα χρηματικά ποσά, άτινα 
καθορίζονται δι’ άποφάσεως τού Διοικητικού Συμβουλίου τής 
Ένώσεως. 

Άρθρον 22. 

Δαπάναι Μετακινήσεως 

Τά μέλη τού Διοικητικού Συμβουλίου τής Ένώσεως καί 
τών τοπικών Συμβουλίων τών Παραρτημάτων δικαιούνται 
διά τάς έκτος έδρας μετακινήσεις των δι’ υπηρεσιακά; άνάγ¬ 
κας, οδοιπορικών έξόδων καί ήμερησίας άποζημιώσεως καθο- 
ριζομένων δι’ άποφάσεως τού Διοικητικού Συμβουλίου, βάσει 
τών ΐσχυουσών έκάστοτε διατάξεων, περί δαπανών μετακινή- 
σεως τών τακτικών Δημοσίων ' 1'παλλήλων. 

ΚΕΦΛΛΛΙΟΝ Ζ'. 

Γενικαί Διατάξεις 

Άρθρον 23. 

' Τποχρεούσεις έναντι τρίτων 

Αί κατόπιν άποφάσεως τού Διοικητικού Συμβουλίου τής 
Ένώσεως αναλαμβανόμενα! υποχρεώσεις έναντι τρίτων ί:α- 
σφαλίζονται ύπό τής περιουσίας αύτής. τών μελών ταύτης καί 
τών μελών τού Διοικητικού Συμβουλίου μη υποκειμένων είς 
ούβεμίαν απολύτως προσωπικήν ύποχρέωσιν. 

Είς τον αύτόν έπί τής Εθνικής Άμύνης Υφυπουργόν, 
άνατίθεμεν τήν δημοσίευσιν καί έκτέλεσιν τοϋ παρόντος 
Π. Διατάγματος. 

Έν Άθήναις τή 24 Ιουλίου 1978 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΗΣ 

ΙΩΑΝΝΗΣ ΚΑΤΣΑΔΗΜΑΣ 


ΣΥΜΒΑΣΕΙΣ 

- ( 2 ) 

Σύμβασις μεταξύ τού Ελληνικού Δημοσίου καί τής Εται¬ 
ρείας «ΒΙΟΜΗΧΑΝΙΑ ΦΩΣΦΟΡΙΚΩΝ ΛΙΠΑΣΜΑ¬ 
ΤΩΝ Λ.Ε.» διά τήν δημιουργίαν είς Νέαν Καρβάλην Κα¬ 
βάλας νέων εγκαταστάσεων παραγωγής νιτρικού όξέος- 
νιτρικών λιπασμάτο>ν - κοκκωδών άζωτοφωσφορικών καί 
συνθέτουν λιπασμάτων. 

Σ Υ Μ Β Α Σ I Σ 

Έν Άθήναις σήμερον τήν 28ην τού μηνός Ιουλίου τοϋ 
έτους 1978, μεταξύ άφ’ ενός τοϋ Ελληνικού Δημοσίου, 
καλουμένου κατωτέρω, χάριν συντομίας, «Τό Δημόσιον», 
έκπροσωπουμένου έν προκειμένω, δυνάμει τών διατάξεων 
τού άρθρου 4 τοϋ Ν. 4171/1961, ώς άντικατεστάθη ύπό τού 
άρθρου 4 τοϋ Ν.Δ. 916/1971 ώς καί δυνάμει τού άρθρου 1 
(παρ. 1) τού Ν. 159/1975, ύπό τοϋ 'Υπουργοΰ Συντονισμού 
Κ. Μητσοτάκη, κατοίκου Αθηνών, καί έφ’ έτέρου τής έν 
Άθήναις έδρευούσης Εταιρεία: ύπό τήν επωνυμίαν «ΒΙΟ¬ 
ΜΗΧΑΝΙΑ ΦΩΣΦΟΡΙΚΩΝ ΛΙΠΑΣΜΑΤΩΝ Α.Ε.» κα- 

λουμένης κατωτέρω, χάριν συντομίας, «ή Εταιρεία», έκ- 
προσωπουμένης έν προκειμένω ύπό τού Προέδρου τοϋ Διοι¬ 
κητικού Συμβουλίου Ίωάν. Κατσαροΰ καί ύπό τοϋ Διευ- 
θύνοντος Συμβούλου - Γενικού Δ/ντοΰ Γ. Καρτελια δυνά¬ 
μει τού ύπ’ άριθ. 233 τής 27 Ιουλίου 1978 Πρακτικού τού 
Διοικητικού Συμβουλίου ταύτης, ού κεκυρωμέν ον άντι- 
γραφον έπισυνάπτεται είς τήν παρούσαν, συνεφωνήθησαν, 
συνωμολογήθησαν καί έγένοντο άμοιβαίως άποδεκτα τα 
είς τά επόμενα άρθρα τής παρούσης Συμβάσεως οριζόμενα: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟΝ) 


Π ρ ο ο ί μ ι ο ν 

Οί ώδε Συμβαλλόμενοι λαβόντες ύπ’ δψιν : 

1. Τό ύπ’ άριθ. 510 Προεδρικόν Διάταγμα, δημοσιευ- 
θέν εις τό ύπ’ άριθ. 109 της 6ης Ιουλίου 1978 φύλλον Έφη- 
μερίδος της Κυβερνήσεως (Τεύχος Α'), περί έγκρίσεως 
εισαγωγής έκ τοϋ έξωτερικοΰ δανειακών κεφαλαίων, δυ¬ 
νάμει των διατάξεων τοϋ Ν.Δ. 2687/1953, παρά της έν 
Άθήναις έδρευούσης Εταιρείας ύπό την έπωνυμίαν «ΒΙΟ¬ 
ΜΗΧΑΝΙΑ ΦΩΣΦΟΡΙΚΩΝ ΛΙΠΑΣΜΑΤΩΝ Α.Ε.», πο¬ 
σού δολλαρίων Η.Π.Α. είκοσι δύο εκατομμυρίων ($ 22.000. 
000), διά την δημιουργίαν εις Νέαν Καρβάλην τοϋ Νομοΰ 
Καβάλας επί Ιδιοκτήτου έκτάσεως νέου βιομηχανικού συγ¬ 
κροτήματος περιλαμβάνοντος : 

α) Συγκρότημα παραγωγής νιτρικοΰ οξέος - νιτρικών 
λιπασμάτων δυναμικότητος τουλάχιστον 600 τόννων νι¬ 
τρικής άμμωνίας άνά 24ωρον, ήτοι έτησίας δυναμικότητος 
200.000 τόννων νιτρικής άμμωνίας μέ εναλλακτικήν δυ¬ 
νατότητα παραγωγής ισοδυνάμου ποσότητος άσβεστούχου 
νιτρικής άμμωνίας καί συναφών προϊόντων, 

β) Νέα μονάδα παραγωγής κοκκωδών λιπασμάτων 
άζωτοφωσφορικών (ΝΡ) καί συνθέτων (ΝΡΚ), (μέ έναλ- 
λακτικήν δυνατότητα παραγωγής κοκκώδους θειϊκής άμ- 
μωνιας) δυναμικότητος 500 τόννων άνά 24ωρον, ήτοι έτη¬ 
σίας δυναμικότητος τουλάχιστον 150.000 τόννων κοκκωδών 
λιπασμάτων, 

γ) Δεξαμενήν άνύδρου άμμωνίας χωρητικότητος τουλά¬ 
χιστον 10.000 μετρικών τόννων, 

δ) Αποθηκευτικούς χώρους καί εγκαταστάσεων ένσακ- 
κίσεως δυναμικότητος ένσακκίσεως 100 τ/24ωρον, 
ε) Λιμενικάς εγκαταστάσεις καί έγκαταστάσεις έσω- 
τερικής διακινήσεως προς συμπλήρωσιν τών ύπαρχουσών 
διά τήν έπαύξησιν τής δυναμικότητος φορτώσεως επί πλοίων 
κατά 100 Τ/ώριαίως, (ή έκτέλεσις τών οποίων θά ένεργήται 
κατόπιν προηγουμένης άδειας τής άρμοδίας Αρχής). 

στ) Διαφόρους βοηθητικάς έγκαταστάσεις καί έγκα- 
ταστάσεις διασυνδέσεως τών παλαιών μέ τάς ύπό ίδρυσιν 
νέας μονάδας, συνολικής δαπάνης έπενδύσεως μετά τών 
χρησιμοποιηθησομένων κεφαλαίων έσωτερικοΰ δολλαρίων 
Η.Π.Α. τριάκοντα εκατομμυρίων ($30.000.000). 

^ 2. Τάς άπό 26 Όκτωβρίου 1977 καί 7 Δεκεμβρίου 1977 
αιτήσεις τής Εταιρείας, περί έγκρίσεως υπαγωγής εις τάς 
διατάξεις τοϋ Ν. 4171/1961, ώς οδτος τροποποιηθείς ισχύει, 
τής κατά τ’ άνωτέρω έπενδύσεως άξίας ενός δισεκατομμυ¬ 
ρίου εκατόν εκατομμυρίων (1.100.000.000) δραχμών, διά 
τήν δημιουργίαν εις Νέαν Καρβάλην Καβάλας νέων έγκα- 
ταστάσεων παραγωγής νιτρικοΰ όξέος - νιτρικών άζωτο¬ 
φωσφορικών καί συνθέτων λιπασμάτων. 

3. Τάς διατάξεις τών άρθρων 1 εως 5 τοϋ Ν. 4171/1961 
«περί λήψεως γενικών μέτρων διά τήν ύποβοήθησιν τής 
άναπτύξεως τής Οικονομίας τής Χώρας», ώς αύται έτρο- 
ποποιήθησαν ύπό τών διατάξεων τών άρθρων 1 εως 5 
τοϋ Ν.Δ. 916/1971 «περί τροποποιήσεως καί συμπληρώ- 
σεως τοϋ Ν. 4171/1961». 

4. Την διάταξιν τοϋ τελευταίου έδαφίου τής παραγρά¬ 
φου^ τοϋ άρθρου 6 τοϋ Ν.Δ. 1078/1971 «περί μή έφαρ- 
μογής τής διατάξεως τής παραγράφου 5 τοϋ άρθρου 2 τοϋ 
Ν.Δ. 916/1971». 

5. Τάς διατάξεις τοϋ Ν. 159/1975 «περί τροποποιή¬ 
σεως καί συμπληρώσεως τοϋ Ν. 4171/1961 καί άλλων τινών 
διατάξεων». 

6· _Τάς κατ’ έφαρμογήν τής διατάξεως τής παραγράφου 

2 τοϋ ^άρθρου 1 τοϋ Ν. 159/1975 διατυπωθείσας άπόψεις 
τών Ιπουργειων Εθνικής ’Αμύνης, Πολιτισμοΰ καί Επι¬ 
στημών, Οικονομικών, Βιομηχανίας καί Ένεργείας καί 
Δημοσίων "Εργων (Υπηρεσία Οικισμού) ώς καί τοϋ Ελ¬ 
ληνικού Όργανισμοΰ Τουρισμού. 

7. Τάς άπό 8 Νοεμβρίου 1977 καί 28 Φεβρουάριου 1978 
συμφώνους καθ ομοφωνίαν διά τήν κατάρτισιν τής παρού- 
σης συμβασεως γνωμοδοτήσεις τής Επιτροπής τοϋ άρθρου 

3 τοϋ Ν.Δ. 2687/1953 (παρ. 3 τοϋ άρθρου 1 τοϋ Ν. 4171/ 

1961 ώς άντικατεστάθη ύπό τής παρ. 2 τοϋ άρθρου 1 τοϋ 
Ν.Δ. 916/1971). ^ 

8· ( 18 Μαρτίου 1978 έπιστολήν τής άναλαμ- 

βανουσης την επένδυσιν Εταιρείας, περί άποδοχής τής 


γνωμοδοτήσεως τής άνωτέρω Επιτροπής, συμφωνούν τά 
άκόλουθα : 

"Αρθρον 1. 

1. Ή Εταιρεία άναλαμβάνει έναντι τοϋ Δημοσίου, τήν 
ύποχρέωσιν πραγματοποιήσεως, ύπό ίδιαν αυτής μέριμναν 
καί ευθύνην καί δι’ ίδιον αυτής λογαριασμόν, έπενδύσεως 
άναφερομένης είς τήν έκτέλεσιν, τών έν παραγράφω 2 τοϋ 
παρόντος άρθρου έργων, έπενδύουσα προς τόν σκοπόν 
τοΰτον κατά τήν έννοιαν τής παραγράφου 5 τοϋ άρθρου 1 
τοϋ Ν. 4171/1961 ποσόν ενός δισεκατομμυρίου εκατόν 
εκατομμυρίων (1.100.000.000) δραχμών, έξ ών ποσόν 
δολλαρίων ΗΠΑ είκοσι δύο εκατομμυρίων ($22.000.000) 
εΐσαχθήσεται ύποχρεωτικώς έκ τής άλλοδαπής είς έκτέ- 
λεσιν τοϋ ύπ’ άριθ. 510/6.7.78 Προεδρικού Διατάγματος 
καί κατά τά έν αύτφ οριζόμενα, μή συνυπολογιζομένου είς 
τό άνωτέρω συνολικόν ύψος έπενδύσεως τοϋ είς μετρητά 
κεφαλαίου κινήσεως τής έπιχειρήσεως καί τών ^ενομένων 
πρό τής ένάρξεως ισχύος τής παρούσης δαπανών. 

2. Ή κατά τήν προηγουμένην παράγραφον έπένδυσις 
άφορδί είδικώτερον είς τήν έκτέλεσιν τών κατωτέρω έργων: 

α) Συγκροτήματος παραγωγής νιτρικοΰ όξέος - νιτρι¬ 
κών λιπασμάτων, δυναμικότητος τουλάχιστον 600 τόννων 
νιτρικής άμμωνίας άνά 24ωρον, ήτοι έτησίας δυναμικότητος 
2Ο0.ΟΟΟ τόννων νιτρικής άμμωνίας μέ έναλλακτικήν δυ¬ 
νατότητα παραγωγής ισοδυνάμου ποσότητος άσβεστούχου 
νιτρικής άμμωνίας καί συναφών προϊόντων. 

β) Νέας μονάδος παραγωγής κοκκωδών λιπασμάτων 
άζωτοφωσφορικών (ΝΡ) καί συνθέτων (ΝΡΚ), (μέ έναλ¬ 
λακτικήν δυνατότητα παραγωγής κοκκώδους θειϊκής άμ¬ 
μωνίας) δυναμικότητος 500 τόννων άνά 24ωρον, ήτοι έτη¬ 
σίας δυναμικότητος τουλάχιστον 150.000 τόννων κοκκωδών 
λιπασμάτων. 

γ) Δεξαμενής άνύδρου άμμωνίας χωρητικότητος τουλά¬ 
χιστον 10.000 μετρικών τόννων. 

δ) Αποθηκευτικών χώρων καί έγκαταστάσεων ένσακ¬ 
κίσεως δυναμικότητος ένσακκίσεως 100 Τ/24ωρον. 

ε) Λιμενικών έγκαταστάσεων καί έγκαταστάσεων έσω- 
τερικής διακινήσεως προς συμπλήρωσιν τών ύπαρχουσών 
διά τήν έπαύξησιν τής δυναμικότητος φορτώσεως έπί πλοίων 
κατά 100 Τ/ώριαίως. 

στ) Διαφόρων βοηθητικών έγκαταστάσεων καί έγκα¬ 
ταστάσεων διασυνδέσεως τών παλαιών μέ τάς ύπό ίδρυσιν 
νέας μονάδας. 

3. 'Η έκτέλεσις τών έν ύπό παρ. ε τής προηγουμένης παρα¬ 
γράφου λιμενικών έργων θά ένεργήται πάντοτε κατόπιν προ¬ 
ηγουμένης άδειας τών άρμοδίων Αρχών. 

4. Ή έναρξις πραγματοποιήσεως τής έπενδύσεως θά λά- 
βίϊ χώραν μετά τήν χορήγησιν ύπό τών άρμοδίων Αρχών 
τών κατά νόμον άπαιτουμένων άδειών καί έγκρίσεων, ύφ’ 
οϋς ορούς καί προϋποθέσεις ήθελον έκδοθή. 

5. 'Η Εταιρεία ύποχρεοΰται όπως λάβη άπαντα τά άναγ- 
καΐα μέτρα (κατασκευή άναγκαίων έγκαταστάσεων) προς 
άποφυγήν μολύνσεως τής άτμοσφαίρας καί ρυπάνσεως τής 
θαλασσίας περιοχής καί τοϋ περιβάλλοντος τάς έγκατα- 
στάσεις της χώρου, συμφώνως πρός τάς διεθνείς προδια- 
γραφάς καί τάς μελλούσας νά ισχύουν τοιαύτης ύποβάλ- 
λουσα πρός τοΰτο (πρό τής χορηγήσεως άδείας έγκατα- 
στάσεως) ειδικήν μελέτην είς τήν άρμοδίαν 'ΐπηρεσίαν 
τοϋ Υπουργείου Βιομηχανίας καί Ένεργείας πρός έγκρισιν. 

6. 'Η Εταιρεία ύποχρεοΰται έπίσης δπως έγκαταστήση 

μονάδα βιολογικού καθαρισμού άποβλήτων είς δλας τάς 

εγκαταστάσεις είς τρόπον ώστε αΰτη νά πληροί τούς κα¬ 
νονισμούς τών Υγειονομικών Υπηρεσιών, έφ’ δσον τοΰτο 
κριθή άναγκαίον ύπ’ αυτών. 

7. 'Η έν παραγράφω 1 τοϋ παρόντος άρθρου όριζομένη 
δαπάνη τής πρός πραγματοποίησιν έπενδύσεως δέον δπως 
διατεθή ώς κάτωθι : 

Δρχ. 

α) Διά κτιριακάς έγκαταστάσεις (νέας) 170.000.000 

β) Διά μηχανήματα καί μηχανικόν έξο- 
πλισμόν (καινουργή) 750.000.000 

γ) Διά δαπάνας έγκαταστάσεως κ.λ.π. 180.000.000 


Σύνολον δραχμών 


1 . 100 . 000.000 

8. 'Η συνολική κινητήριος δύναμις των μηχανικών 
έγκαταστάσεων τοϋ βιομηχανικού συγκροτήματος της Εται¬ 
ρείας σήμερον^ άνερχομένη είς εΐκοσιν χιλιάδας (20.000) 
ίππους μετά τήν πραγματοποίησιν της ανωτέρω έπενδύσεως 
θ’ άνέλθη είς είκοσι πέντε χιλιάδας (25.000) ίππους 
άθροιστικώς. 

9. Η Εταιρεία ύποχρεοϋται είς τήν πραγματοποίησιν 
της άνωτέρω έπενδύσεως άπό της ένάρξεως ισχύος της 
παρούσης καί μέχρι της 31ης Δεκεμβρίου 1981. 

1θ. 'Η συνολική δαπάνη της έπενδύσεως έξ ένός δισε¬ 
κατομμυρίου εκατόν εκατομμυρίων (1.100.000.000) δρα¬ 
χμών ώς καί αί κατά τ’ άνωτέρω έν παραγράφω 7 τοϋ 
παρόντος άρθρου άναφερόμεναι έπί μέρους δαπάναι δύνανται 
ν’ αύξηθοϋν μέχρι ποσοστού είκοσιν έπί τοϊς εκατόν 
(20%). 

’Άρθρον 2. 

1. Τό Δημόσιον, μετά σύμφωνον γνώμην της Επιτροπής 
τοϋ άρθρου 3 τοϋ Ν.Δ. 2687/1953 (παρ. 3 τοϋ άρθρου 1 
τοϋ Ν. 4171/1961, ώς άντικατεστάθη υπό της παρ. 2 
τοϋ άρθρου 1 τοϋ Ν.Δ. 916/1971), διατυπωθεΐσαν είς τά 
πρακτικά συνεδριάσεων αύτής, της 8 Νοεμβρίου 1977 καί 
28 Φεβρουάριου 1978, διαπιστοΐ καί άναγνωρίζει δτι ή 
άναλαμβανομένη ύπό της Εταιρείας έπένδυσις, είναι παρα¬ 
γωγική τοιαύτη, έν τη έννοια της παραγράφου 2 τοϋ άρθρου 
1 τού Ν. 4171/61 ώς αυτή άντικατεστάθη ύπό τής παραγρά¬ 
φου 1 τοϋ άρθρου 1 τοϋ Ν.Δ. 916/71, πληρούσα τούς ορούς καί 
προϋποθέσεις τοϋ Νόμου τούτου, καί δτι είναι έπομένως 
έφαρμοστέαι έπ’ αυτής αί είδικαί διατάξεις τών άρθρων 
1, 2 (πλήν τών παραγράφων 10 καί 11), 3, 4 καί 5 τοϋ 
Ν. 4171/1961 ώς τροποποιηθεΐσαι καί συμπληρωθεΐσαι 
ισχύουν έπί χρονικόν διάστημα μή δυνάμενον νά ύπερβή 
τήν έν παραγράφω 9 τοϋ άρθρου 1 της παρούσης όριζομέ- 
νην προθεσμίαν, ώς καί αί διατάξεις τών παραγράφων 10 
(πλήν της ύποπαραγράφου β) καί 11 τοϋ άρθρου 2 τοϋ Ν, 
4171/1961 μέχρι της 31ης Δεκεμβρίου 1984. 

2. 'Η έφαρμογή τών άνωτέρω ειδικών διατάξεων τοϋ 
Ν. 4171/1961, ώς ισχύουν νΰν τροποποιηθεΐσαι, δέν άπο- 
κλείει τήν έφαρμογήν έπί τής έπενδύσεως ταύτης καί πάσης 
γενικής διατάξεως, ή οποία, έφ’ δσον άναφέρεται είς τά 
αυτά θέματα τά ρυθμιζόμενα διά τών ειδικών διατάξεων 
θά έχη έφαρμογήν έάν δημιουργή διά τήν πραγματοποιούσαν 
τήν έπένδυσιν Εταιρείαν εύνοϊκώτερον καθεστώς. 

3. Τά είσαχθησόμενα διά τήν πραγματοποίησιν τής 
έπενδύσεως άναγκαΐα ή χρήσιμα είδη, παραγόμενα ή μή 
ύπό τής έγχωρίου βιομηχανίας, έκ τών έν παραγράφω 
1 τοϋ άρθρου 2 τοϋ Ν. 4171/1961 ώς άντικατεστάθη ύπό 
τής παραγράφου 1 τοϋ άρθρου 2 τοϋ Ν.Δ. 916/1971 άνα- 
φερομένων, άτινα συμφώνως τή διατάξει ταύτη άπαλλάσ- 
σονται άπό παντός φόρου, δασμοΰ, τέλους, τελών χαρτοσή¬ 
μου, εισφοράς, δικαιώματος ή άλλης έπιβαρύνσεως ύπέρ τοϋ 
Δημοσίου ή τρίτων (δήμων, κοινοτήτων, ταμείων, οργα¬ 
νισμών ή άλλου οίουδήποτε νομικού προσώπου δημοσίου 
ή ιδιωτικού δικαίου), έφ’δσον πάντα ταΰτα είναι καινουργή, 
ύποχρεοΰνται αί οίκεΐαι Τελωνειακαί Άρχαί, δπως παρα- 
δίδωσιν άτελώς είς τήν ώς άνω Εταιρείαν έπί τή ύπο- 
βολή είς διπλοϋν διασαφήσεως εισαγωγής ώς καί ύπευθύνου 
δηλώσεως ταύτης, περί τοϋ δτι τά είσαγόμενα ταΰτα είδη 
προορίζονται καί είναι άναγκαΐα διά τήν πραγματοποίησιν 
τής έπενδύσεως. Έν τή ύπευθύνω δηλώσει τής Εταιρείας 
δέον νά περιγράφωνται λεπτομερώς τά είσαγόμενα είδη, 
ή δέ περιγραφή αυτών νά είναι σύμφωνος πρός τάς συν- 
ταχθείσας καί ύποβληθείσας είς τό Τελωνεΐον διασαφήσεις. 
Τό έν τών πρωτοτύπων τής ύπευθύνου δηλώσεως τής Εται¬ 
ρείας διαβιβάζεται ύπό τοϋ οικείου Τελωνείου ευθύς μετά 
τόν έκτελωνισμόν τών ειδών είς ά άναφέρεται, είς τήν 
άρμοδίαν Υπηρεσίαν τοϋ 'Τπουργείου Βιομηχανίας καί 
Ένεργείας πρός διαπίστωσιν τής πραγματικής χρησιμο- 
ποιήσεως τούτων, δι’ δν είσήχθησαν άτελώς σκοπόν. 

4. Έπί τής ώς άνω έπενδύσεως έφαρμόζονται παραλλή- 
λως αί διατάξεις κατά τά έν αύταΐς όριζόμενα τοϋ ύπ’ άριθ. 
109/6.7.78 Προεδρικού Διατάγματος. 

5. 'Η Εταιρεία θά καταβάλη πάσαν προσπάθειαν διά 
τήν προμήθειαν έκ τής έγχωρίου αγοράς μηχανημάτων, 


εξοπλισμού κ.λ.π., έφ’ δσον έξεύρη ταΰτα ·ίς καταλλήλους 
ποιότητας καί συμφερούσας δι’ αύτήν τιμάς. 

6. Τά έκ τοϋ έξωτερικοΰ είσαχθησόμενα μηχανήματα 
κ.λ.π. δέον δπως, κατά τήν εισαγωγήν των, συνοδεύωνται 
άπαραιτήτως ύπό τιμολογίων τών κατασκευαστικών Οίκων 
τής άλλοδαπής, ώς καί ύπό βεβαιώσεων τών ιδίων Οίκων 
περί τοϋ καινουργούς αύτών. 

7. Τυχόν είσαχθησόμενα έκ τοϋ έξωτερικοΰ ή άγο- 
ρασθησόμενα έκ τού εσωτερικού άνταλλακτικά ώς καί 
άναλώσιμα ύλικά χρησιμοποιηθησόμενα διά λειτουργοΰντα 
μηχανήματα παλαιοτέρων τής παρούσης έπενδύσεων τής 
Εταιρείας δέν ύπάγονται είς τάς διατάξεις τού Ν. 4171/ 
1961 ώς ισχύει νυν τροποποιηθείς. 

’Άρθρον 3. 

1. Μετά τό πέρας πραγματοποιήσεως τής έν άρθρω 1 
τής παρούσης περιγραφομένης έπενδύσεως, ή Εταιρεία 
ύποχρεοϋται δπως γνωστοποίηση τούτο δι’ άναφοράς της 
είς τήν άρμοδίαν Υπηρεσίαν τού 'Τπουργείου Βιομηχανίας 
καί Ένεργείας, ήτις έντός ένενήκοντα (90) ήμερών άπό τής 
ύποβολής τής άναφοράς δέον όπως, δι’ όργάνων της, προβή 
είς τόν έλεγχον συμμορφώσεως τής Εταιρείας πρός τάς 
διατάξεις τής παρούσης συμβάσεως καί καταρτίση σχετικήν 
περί ταύτης έκθεσιν, ύποβαλλομένην είς τό ' ϊ’πουργεΐον 
Συντονισμού, 'Τπηρεσίαν Ιδιωτικών Έπενδύσεων καί 
κοινοποιουμένην είς τήν Εταιρείαν. 

'Η έκθεσις αύτη θά πιστοποιή τήν συμμόρφωσιν ή μή 
τής Εταιρείας πρός τάς διατάξεις τής παρούσης συμβάσεως 
καί τήν πραγματοποίησιν τής είς ήν άναφέρεται έπενδύσεως 
κατά τά ύπό τής παρούσης συμβάσεως όριζόμενα. 'Ομοίως 
ή έκθεσις αύτη θά προσδιορίζη τό ύψος τής συνολικής 
δαπάνης διά τήν πραγματοποίησιν τής έπενδύσεως. Έν 
περιπτώσει διαφωνίας τής Εταιρείας πρός τό περιεχόμενον 
τής έκθέσεως, ταύτης άνακοινουμένης δι’ άναφοράς της 
πρός τό 'Γπουργεΐον Συντονισμού, 'Τπηρεσίαν Ιδιωτικών 
Έπενδύσεων, έντός τριάκοντα (30) ήμερών άπό τής είς 
αύτήν κοινοποιήσεως τής έκθέσεως, ό 'Τπουργός Συντο¬ 
νισμού παραπέμπει τ’ άνωτέρω πρός πιστοποίησιν θέματα 
είς τριμελή Επιτροπήν συγκροτουμένην δι’ άποφάσεώς του 
έξ έκπροσώπων τών Υπουργείων Συντονισμού καί Βιομη- 
χανίας-Ένεργείας καί ενός έκπροσώπου τής Εταιρείας 
ύποδεικνυομένου ύπό ταύτης. Ή Επιτροπή άποφαίνεται 
έπί τών παραπεμπομένων αύτη πρός έξέτασιν θεμάτων 
έντός ενός (1) μηνός άπό τής συγκροτήσεώς της. 

2. Διά τόν καθορισμόν τού ύψους τών δαπανών θά 
λαμβάνωνται ύπ’ δψιν τά στοιχεία τής Εταιρείας καί τά 
έπίσημα λογιστικά βιβλία αύτής, έφ’ δσον ταΰτα συμφω¬ 
νούν πρός τά έπίσημα στοιχεία τής Τραπέζης τής Ελλάδος 
διά τήν εισαγωγήν τού συναλλάγματος καί τά στοιχεία 
τών Τελωνειακών Αρχών, διά τήν εισαγωγήν τοϋ έξο- 
πλισμοϋ, έν συνδυασμώ διά τά έν Έλλάδι έκτελούμενα καί 
πληρωνόμενα έργα, πρός τάς κατά τόν χρόνον τής έκτελέ- 
σεως τούτων ίσχυούσας έπιτοπίως τιμάς κατά κατηγορίας 
έργασιών καί προκυπτούσας έξ έπισήμιυν στοιχείων ή τάς 
διεθνείς τιμάς, προκειμένου περί ειδών είσαχθέντων έκ τοϋ 
έξωτερικοΰ. Άνεκταί διαφοραί άπό τών τιμών τούτων 
δέον νά λαμβάνωνται ύπ’ δψιν. 

3. Ό έλεγχος ούτος δέν θά παρακοΛύη τήν έναρξιν 
λειτουργίας τών νέων έγκαταστάσεο>ν. 

4. 'Ο 'Τπουργός Συντονισμού έπί τή κατά τ’ άνωτέρω 
πιστοποιήσει τής πραγματοποιήσεως τής έγκριθείσης έπεν¬ 
δύσεως άποφαίνεται δι’ άποφάσεώς του, περί τής πληρώ- 
σεως τών δρων τής παρούσης συμβάσεως. 

’Άρθρον 4. 

1. Είς περίπτωσιν καθ’ ήν ή έπένδυσις, περί ής καί τό 
ύπ’ άριθ. 109/6.7.78 Προεδρικόν Διάταγμα καί ή πα¬ 
ρούσα σύμβασις, ήθελεν ύπολειφθή κατά τήν έννοιαν τής 
παραγράφου 5 τού άρθρου 1 τού Ν. 4171/1961 καί τής 
παραγράφου 1 τού άρθρου 4 τοϋ Ν. 4171/1961 ώς άντικα- 
τεστάθη ύπό τής παραγράφου 1 τού άρθρου 4 τοϋ Ν.Δ. 
916/1971 καί έτροποποιήθη ύπό τής παραγράφου 3 τού 
άρθρου 5 τού Ν. Ϊ59/1975 τού όγδοήκοντα έπί τοϊς έκατόν 
(80 %) τού ποσού τής έγκριθείσης έπενδύσεως, αύτη παύει 

ύπαγομένη εις τάς διατάζεις τοΰ Ν. 4171/1961 ώς ούτος 
τροποποιηθείς ισχύει, ή δέ Εταιρεία ύποχρεοϋται εις την 
καταβολήν παντός φόρου, τέλους, δασμού, εισφοράς κ.λ.π. 
ούτινος άπηλλάγη κατ’ εφαρμογήν των διατάξεων του Ν. 
4171/1961 ώς ούτος τροποποιηθείς ισχύει έντόκως προς 
οκτώ έπί τοΐς έκατόν (8 %) έτησίως άπό της ήμέρας εισα¬ 
γωγής κατ’ άνάλογον έφαρμογήν τής διατάξεως του άρθρου 
3 τού Ν. ΒΡΝΗ της 13/16 Φεβρουάριου 1893. Τό αύτό 
εφαρμόζεται καί έν περιπτώσει πραγματοποιήσεως έπενδύ- 
σεως διά σκοπόν διάφορον τοΰ έν άρθρω 1 τής παρούσης 
καθοριζομένου. 

2. 'Η τυχόν χρησιμοποίησις των έκ τοΰ έξωτερικοΰ, 
κατ’ έφαρμογήν των διατάξεουν τοΰ Ν. 4171/1961 ώς ισχύει 
νΰν τροποποιηθείς, είσαχθησομένων άτελώς ειδών (και¬ 
νουργών μηχανημάτων κ.λ.π.) διά σκοπόν διάφορον τοΰ 
δι’ όν προορίζονται δυνάμει τής παρούσης, συνιστα λα¬ 
θρεμπορίαν διωκομένην κατά τάς περί αύτής κειμένας δια¬ 
τάξεις, έφ’ όσον δεν κατεβλήθησαν προηγουμένως οί κεκανο- 
νισμένοι δασμοί κ.λ.π. 

’Άρθρον 5. 

Διά τής παρούσης συμβάσεως παρέχεται ή άδεια σκοπι- 
μότητος πραγματοποιήσεως τής έν άρθρω 1 τής παρούσης 
περιγραφομένης έπενδύσεως, υποκαθιστώσα πλήρως την 
υπό τών κειμένων διατάξεων άπαιτουμένην τοιαύτην άδειαν, 
ίσχυουσών κατά τά λοιπά τών περί ίδρύσεως, έπεκτάσεως 
καί λειτουργίας τοιούτων έγκαταστάσεων, κειμένιυν διατά¬ 
ξεων. 

’Άρθρον 6. 

1. Αιαφοραί άνακύπτουσαι μεταξύ τοΰ Ελληνικού Δημο¬ 
σίου καί τής Εταιρείας «ΒΙΟΜΗΧΑΝΙΑ ΦΩΣΦΟΡΙΚΩΝ 
ΛΙΠΑΣΜΑΤΩΝ Α.Ε.» καί άναγόμεναι εις τήν έρμηνείαν 
ή εις ένδεχόμενα κενά τής παρούσης λύονται άποκλειστικώς 
διά διαιτησίας υπό τριών διαιτητών κατά τήν ακόλουθον 
διαδικασίαν. 

2. 'Ο αϊτών τήν διαιτησίαν δι’ α’.τήσεώς του άπευθυνο- 
μένης καί κοινοποιουμένης προς τον αντισυμβαλλόμενον 
(προκειμένου δέ περί τοΰ Δημοσίου ή περί διαιτησίας αίτη- 
σις άπευθύνεται καί κοινοποιείται εις τό 'Τπουργεΐον Συντο- 
νισμοΰ) καθορίζει έπακριβώς τό άντικείμενον διαφοράς καί 
διορίζει τόν διαιτητήν αύτοΰ, προσκαλών τό έτερον μέρος 
όπως ποοβή καί αύτό εις τόν διορισμόν τοΰ διαιτητοΰ του. 
Τό προς ό ή πρόσκλησις μέρος ύποχρεοϋται, έντός προ¬ 
θεσμίας δέκα πέντε (15) ήμερών άπό τής εις αύτό κοινο- 
ποιησεως τής ώς άνω αΐτήσεως διαιτησίας, όπως διορίση 
τόν διαιτητήν αύτοΰ καί κοινοποίηση πρός τόν αΐτοΰντα 
τήν διαιτησίαν τόν τοιοΰτον διορισμόν. 

Παρελθούσης άπράκτου τής προθεσμίας ταύτης τόν δεύ¬ 
τερον διαιτητήν διορίζει ό Πρόεδρος τοΰ Έφετείου Αθη¬ 
νών άν το άντικείμενον τής διαφοράς δεν ύπερβαίνη τάς 
5.000.000 δρχ.,ο Πρόεδρος δέ τοΰ Άρείου Πάγου εις πάσαν 
άλλην περιπτωσιν τή αιτήσει τοΰ έπισπεύδοντος τήν διαιτη¬ 
σίαν. 

3. Οί διορισθέντες διαιτηταί ύποχρεοϋνται όπως έντός 
δέκα (10) ήμερών άπό τής κοινοποιήσεως τοΰ διορισμού 
τοΰ δευτέρου διαιτητοΰ έκλέξουν, κοινή συμφωνία, τόν τρίτον 
διαιτητήν ό όποιος θά είναι καί Πρόεδρος τοΰ Διαιτητικού 
Δικαστηρίου. 

Μή συμφωνούντίυν τών διαιτητών εις τό πρόσωπον τοΰ 
τρίτου διαιτητοΰ ή παρελθούσης άπράκτου τής προθεσμίας 
πρός έκλογήν αύτοΰ, τρίτος διαιτητής θά είναι ό Πρόεδρος 
τών ’Εφετών Αθηνών ή ό Πρόεδρος τοΰ Άρείου Πάγου 
κατα τας διακρίσεις τής προηγουμένης παραγράφου καί 
εν αρνήσει η κωλύματι τούτου ό νόμιμος αύτοΰ άναπληρω- 
τής. 

4. Οι λιαιτηται δεν υποχρεούνται νά εφαρμόζουν τάς 
ΐσχυούσας διαδικαστικάς καί ούσιαστικοΰ δικαίου διατάξεις, 


ορίζουν αυτοί τήν διαιτητικήν διαδικασίαν, ιδία δικαιούνται 
νά λαμβάνουν ύπ’ όψιν πάν κατά τήν κρίσιν των αποδεικτικόν 
στοιχεΐον, νά έξετάζουν μάρτυρας, οίονδήποτε καί έάν είναι 
τό άντικείμενον τής διαφοράς, νά ένεργοΰν αυτοψίαν νά δια- 
τάσσουν πραγματογνωμοσύνην καί έν γένει πάν πρόσφορον 
μέτρον διά τήν διευκρίνισιν τής ύποθέσεως καί άνεύρεσιν τής 
άληθείας. 

Οί διαιτηταί άποφασίζουν κατά τό ίσον καί δίκαιον λαμ- 
βάνοντες ύπ’ οψιν τάς διατάξεις τής παρούσης, τάς άρχάς 
τής καλής πίστεως ώς καί τά συναλλακτικά καί χρηστά ήθη. 

5. Οί τρεις διαιτηταί έξαιροΰνται έάν έχουν οίονδήποτε 
συμφέρον εις τήν ύπό κρίσιν αύτών διαφοράν. Περί τής έξαι- 
ρέσεως άποφασίζουν οί ίδιοι οί διαιτηταί. 

6. Έν περιπτώσει άρνήσεως ή κωλύματος τίνος τών διαι¬ 
τητών όπως άποδεχθή ή έξακολουθήση τήν διαιτησίαν ή έν 
περιπτώσει έξαιρέσεως αύτοΰ άντικαθίσταται ουτος, έάν 
μέν πρόκειται περί διαιτητοΰ όρισθέντος ύπό τίνος μέρους 
ύπ’ αύτοΰ έντός 10 ήμερών, άφ’ ής έγνωστοποιήθη εις 
αύτό ή άρνησις ή τό κώλυμα ή ή έξαίρεσις τοΰ διαιτητοΰ, 
άλλως παρελθούσης τής προθεσμίας ταύτης άπράκτου, ούτος 
διορίζεται τή αιτήσει τοϋ ετέρου μέρους ύπό τοΰ Προέδρου τών 
Έφετών Άΰηνών ή ύπό τοΰ Προέδρου τοΰ "Αρείου Πά¬ 
γου κατά τας έν παραγράφω 2 τοΰ παρόντος άρ¬ 
θρου διακρίσεις περί τοΰ τρίτου διαιτητοΰ, ούτος αντι¬ 
καθίσταται εφαρμοζόμενων τών διατάξεων τής παρα¬ 
γράφου 3 τοΰ παρόντος άρ-άρου τής προθεσμίας τών 
δέκα (10) ήμερών άρχομένης άφ’ ής γνωστοποιηθή εις τούς 
διαιτητάς ή άρνησις ή τό κώλυμα ή ή έξαίρεσις. 

7. Οί διαιτηταί οφείλουν νά έκδώσουν τήν άπόφασίν των 
έντός προθεσμίας εξήκοντα (60) ήμερών άπό τής ύπό τοΰ 
Προέδρου τοΰ Διαιτητικού Δικαστηρίου όρισθείσης δικα¬ 
σίμου. 

'Η προθεσμία αυτή δύναται, συντρέχοντος σπουδαίου 
λόγου νά παραταθή είτε ύπό τών διαιτητών είτε δι’ έγγράφου 
συμφωνίας τών μερών. 

Εις τάς περιπτώσεις τής παραγράφου 6 ή προθεσμία πρός 
έκδοσιν τής διαιτητικής άποφάσεως διακόπτεται καί «ρχεται 
έκ νέου άπό τής αντικαταστάσεων τοϋ κωλυόμενου ή άρνουμί- 
νου ή έξαιρουμένοο. 

8. Οί διαιτηταί άποφασίζουν κατά πλειοψηφίαν καί έν 
περιπτώσει ίσοψηφίας νικά ή ψήφος τοΰ Προέδρου. Τήν 
διαιτητικήν άπόφασίν ύπογράφει ό Πρόεδρος τοΰ Διαιτητικού 
Δικαστηρίου. 

9. Οί διαιτηταί διά τής άποφάσεώς των κατά τήν κρίσιν 
των ορίζουν τά έξοδα τής διαιτησίας καί τήν άποζημίωσίν των 
ώς καί τόν ύπόχρεων πρός καταβολήν αύτών δύνανται δέ 
καί νά διατάξουν τόν έπιμερισμόν των. 

10. 'Η διαιτητική άπόφασις είναι οριστική, τελεσίδικος 
καί άμετάκλητος καί άποτελεΐ τίτλον έκτελεστόν, μή άπαι- 
τουμένης τής περιαφής τύπου έκτελέσεως ή άλλης τίνος 
διατυπώσεως, δέν ύπόκειται δέ εϊς τακτικόν ή έκτακτον 
ένδικον μέσον καί δέν χωρεΐ κατ’ αύτής άγωγή άκυρώσεως 
ενώπιον τών τακτικών δικαστηρίων ή ανακοπή. 

Άρθρον 7. 

'Η παρούσα σύμβασις συνετάγη εϊς δύο (2) όμοια καί 
ισότιμα πρωτότυπα ύπογραφέντα ώς και κάτωθι ύφ’ όλων 
τών συμβαλλομένων μερών έκατέρου άναγνωρίζοντος ότι 
έλαβεν έν (1) πρωτότυπον. 

’Άρθρον 8. 

'Η παροΰσα Σύμβασις τίθεται έν ϊσχύι άπό τής δημο- 
σιεύσεώς της εϊς τήν Εφημερίδα τής Κυβερνήσεως. 

Οί Συμβαλλόμενοι 

Διά τό Ελληνικόν Δημόσιον Διά τήν Εταιρείαν 

'Ο Υπουργός Συντονισμού «ΒΙΟΜΗΧΑΝΙΑ ΦΩΣΦΟ¬ 

ΡΙΚΩΝ ΛΙΠΑΣΜΑΤΩΝ Α.Ε.». 
Κ. ΜΗΤΣΟΤΑΚΗΣ ΙΩΑΝ. ΚΑΤΣΑΡΟΣ 

Γ. ΚΑΡΤΕΛΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





